Susan Sontagová

náhľad|Hrob Sontagovej na cintoríne v Montparnasse
**Susan Sontagová** (* 16. január 1933, New York – † 28. december 2004, New York) bola americká esejistka, kritička, filozofka, publicistka a prozaička. Jej knihy boli preložené do viac ako tridsať jazykov.

Narodila sa ako Susan Rosenblattová v newyorskej židovskej rodine Mildred a Jacka Rosenblatta. Otec obchodoval v Číne s kožuchmi a keď mala päť rokov, zomrel na tuberkulózu. Matka sa po jeho smrti vydala za Nathana Sontaga. 

Od polovice šesťdesiatych rokov patrila medzi popredných amerických intelektuálov, rešpektovali ju jej priaznivci aj odporcovia, ovplyvňovala verejnú mienku. Písala štýlom, ktorý bol čitateľný, rozumeli mu nielen intelektuáli ale aj široká verejnosť.

Oblasť jej záujmov bol široký. Vo svojom literárnom diele sa zaoberala filozofiou, literatúrou, sociológiou, psychológiou, fotografiou, filmom, estetikou fašizmu, umením a gýčom, rakovinou a AIDS, vojnou, revolúciou či médiami. 

Natočila niekoľko filmov a napísala scenáre k nim. 

## Ocenenia

Počas svojho života získala Sontagová mnoho rôznych ocenení. V roku 2000 jej bola za román *In America* udelená *National Book Award*, v roku 1976 dostala *American Academy Ingram Merrill Foundation Award*, za knihu *On Photography* to bola v roku 1977 *National Book Critics Circle Award*, a v roku 1979 jej bolo udelené nemecké ocenenie *Akadémie vedy a literatúry*. 

Členkou *Americkej akadémie* sa stala v roku 1979 a v roku 2003 získala *Mierovú cenu nemeckých kníhkupcov*.

Sontagová zomrela vo veku 71 rokov v New Yorku na leukémiu.

## Dielo (neúplné)
*ak nie je uvedené inak, sú to knihy esejí*

* *Freud: The Mind of the Moralist* (s Rieffom Philipom, 1959)
* *The Benefactor* (1963; román)
* *Literature* (1966)
* *Death Kit* (1967; román)
* *Against Interpretation and Other Essays* (1968)
* *Styles od Radical Will* (1969)
* *Trip to Hanoi* (1969)
* *On Photography* (1977; po česky *O fotografii*, 2002)
* *Illnes as Metaphor* (1977; po česky *Nemoc jako metafora*, 1997)
* *I, Etcetera* (1977; súbor poviedok)
* *The Story of the Eye (1979)
* *Under the Sign of Saturn (1980; č. Ve znamení Saturna)
* *A Susan Sontag Reader* (1982)
* *AIDS and Its Metaphors* (1988; po česky *AIDS a jeho metafory*, 1997)
* *Italy, One Hundred Years of Photography* (s Cesarom Colombom, 1988)
* *Cage-Cunningham-Johns: Dancers On a Plane, In Memory of Their Feeling* (s Richardom Francisom, 1990)
* *The Way We Live Now* (s Howardom Hodkinom, 1991)
* *Violent Legacies* (s Richardom Misrachom, 1992)
* *The Volcano Lover. A Romance* (1992; román; po česky *Vulkán*, 2002)
* *Alice in Bed. A Play* (1993; divadelná hra)
* *Conversations with Susan Sontag* (editor Leland Poague, 1995)
* *Homo Poeticus* (1995)
* *In America* (1999; román)
* *Why Are We in Kosovo?* (1999)
* *Where the Stress Falls* (2001)
* *Regarding the Pain of Others* (2002; po česky *S bolestí druhých před očima*)
 
## Iné projekty

## Externé odkazy
* Oficiálna stránka

Kategória:Spisovatelia USA
Kategória:Filozofi USA
Kategória:Aktivisti USA
Kategória:Absolventi University of Chicago
Kategória:Úmrtia na leukémiu
Kategória:Pochovaní na cintoríne Montparnasse
Kategória:Osobnosti z New Yorku